Maschinenpistole 18

KinnigBroMont en-droPistolenn-vindrailher aotomatekMunisionoù9 × 19 mm ParabellumStummoù ezporzhiet pe produet en estrenvro :7,63 × 25 mm Mauser7,65 × 21 mm ParabellumIjinerHugo SchmeisserProduerBergmann WaffenfabrikMare produiñ1918 - bloavezhioù 1920Mare implij1918 - 1945 (Alamagn)Perzhioù teknikelMas (hep kartouchenn)4,18 kgHirder832 mmHirder ar c'hanol200 mmTizh mont e-maez ar boledoù380 m/sLusk-tennañ350 - 500 tenn/mnEndalc'hKarger fiñv ront TM 08 32 gartouchennLezennRummad e Bro-C'hallA
Ar Bergmann MP 18 (evit Maschinenpistole 18), anvet a-wechoù MP 18/1, zo unan eus ar pistolennoù-mindrailher kentañ HOUSTON Rob, STROYAN Christine (renerezh), Armes à feu de légende, Larousse, 2019, p. 206-207. Ijinet e voe gant Hugo Schmeisser e 1917 ha lakaet e voe e servij en arme alaman e 1918, e-pad mizioù diwezhañ ar Brezel-bed Kentañ.

 Istor 
E 1915 e klaskas Alamagn reiñ lañs d'un doare soudarded nevez, hag a voe anvet diwezhatoc'h Sturmtruppen (soudarded arsailh), o fal argadiñ al linennoù gall ha saoz en ur mod disheñvel hag efedusoc'h, pa oa krog ar soudarded a bep tu da chom e trañcheoù diaes da dapout. Sevel a reas an ezhomm da gaout un doare arm nevez, bihan, gouest da dennañ kartouchennoù pistolennoù en ur mod aotomatek hag efedus en emgannoù a-dost.
kleiz|thumb|Ur soudard alaman eus ar Sturmtruppen e norzh Frañs, gantañ un MP18 (nevez-amzer 1918)
An embregerezh Bergmann a ginnigas e 1917 he fistolennoù-vindrailher kentañ (Maschinenpistole), savet gant Hugo Schmeisser, unan eus e ijinourien yaouank. Kambret e oa evit ar munision standart 9 × 19 mm Parabellum, ha pourvezet diwar c'houlenn an arme gant ar memes karger ront evit hini ar pistolennoù Luger P08 Artillerie POPENKER Maxim, MP.18,I Schmeisser, Modern Firearms (lennet d'ar 16/10/2024). Ur mod-tennañ aotomatek a oa hepken. Ur c'huzh-kanol didoullet a oa war an arm da yenaat anezhañ pa denned.

50.000 MP 18 a voe urzhiet gant an arme alaman da gentañ, met un 30.000 bennak hepken a voe produet a-raok an arsav-brezel e miz Du 1918, hag etre 3.000 ha 10.000 diwarne a voe implijet da vat en emgannoù. Lesanvet e voe Grabenfeger (netaerez trancheoù) gant ar soudarded. Berzet e voe he froduiñ gant feur-emglev Versailhez e 1919 POTTIEZ Luc, LE PISTOLET MITRAILLEUR BERGMANN MOD. MP18/1, Horizon 14-18 (lennet d'ar 15/10/2024), hag un nebeud miliadoù a skouerennoù hepken a voe lezet gant an arme alaman, 1920 engravet warne. Gwerzhet e voe ar brevedoù d'an embregerezh suis SIG, a broduas anezhi dindan an anv SIG Bergmann. Adkambret e voe er c'halibr 7,65 × 21 mm Parabellum reolius en arme suis ALVÈS Éric, Pistolet-mitrailleur SIG-Bergmann MP1920, Seconde Guerre.net (lennet d'ar 15/10/2024).

An MP28 hag ar Steyr-Solothurn S1-100 a voe deveret anezhi e dibenn ar bloavezhioù 1920.

 Liammoù diavaez 
  Bergmann MP 18,I - the "first" submachine gun, ur bajenn ouestlet da istor an MP18, d'he fimpatromoù ha d'he adstummoù

 Levrlennadur 
  GUILLOU Luc, German Submachine Guns 1918-1945, Schiffer Publishing, 80 p. ISBN 9780764354861
  LES PM ALLEMANDS 1918/1945, Gazette des Armes HS n°19, miz Even 2012, 80 p.

 Daveennoù 

Rummad:Pistolennoù-mindrailher
Rummad:Armoù Alamagn
Rummad:Armoù ar Brezel-bed Kentañ